تورکیه-‌نین ایلک سونداژ گمیسی "فاتح" قارا دنیزده یئنی قازما ایشلرینه باشلاییب.
انرژی و طبیعی ثروت‌لر ناظیری فاتح دؤنمئزین توییتر حسابیندان پایلاشدیغی معلوماتا اساساً، گمی "ساکاریا" یاتاغی‌نین "آماسرا-1" قویوسوندا قازما ایشلری آپارا‌جاق.
ناظیر پای‌لاشیمیندا " قارا دنیزین فاتحی یئنی کشف‌لر اوچون "آماسرا-1" قویوسوندا یئنی قازما ایشلرینه باشلادی. میللتیمیزین دعاسی و دستکی ایله یئنی مژده لرین اولاجاغینا اومید ائدیریک...اوغورلار..."دئییب.
خاطیرلاداق کی، تورکیه تاریخی‌نین ان بؤیوک طبیعی گاز کشفی بو ایلین آوقوست آییندا قارا دنیزده حیاتا کئچیریلیب. "فاتح"سونداژ  گمی‌سی "ساکاریا" یاتاغینداکی "تونا" کشفیات قویوسوندا 320 میلیارد متر مکعب طبیعی گاز منبعی آشکارلاییب.
